|  |  |
| --- | --- |
|  |  *See artikkel räägib ajalooperioodist; ansambli The Belka albumi kohta vaata artiklit Kiviaeg (The Belka).* |

---

| KiviaegSee kast: * vaata
* redigeeri
 |
| --- |
| ↑ Enne inimest (Pliotseen) |
| Paleoliitikum (Vanem kiviaeg)
Vanem paleoliitikum
Olduvai kultuur
Acheuli kultuur
Clactoni kultuur
Keskmine paleoliitikum
Moustier' kultuur
Noorem paleoliitikum
Châtelperroni kultuur
Aurignaci kultuur
Gravetti kultuur
Solutré kultuur
Madeleine'i kultuur
Hamburgi kultuur
Mesoliitikum
Ertebølle kultuur
Maglemose kultuur
Neoliitikum (Noorem kiviaeg)
Ḩalafi kultuur (Sumer)
Hassuni kultuur (Sumer)
‘Ubaydi kultuur
Uruki kultuur
Paelkeraamika kultuur
Vaiehitiste kultuur
Nöörkeraamika kultuur |
| ↓ Pronksiaeg |

**Kiviaeg** on muinasaja periood enne metallide töötlemise leiutamist, mil inimesed valmistasid tööriistu (parema tehnika puudumisel) enamasti kivist.

Kivi, mida tööriistade valmistamiseks kasutati, võis olla tulekivi, obsidiaan, mõni kiltkivi või mõni kristalliline kivi.

Kiviaeg on palju pikem kui kõik teised inimkonna ajaloo perioodid ning selles osalesid mitmed inimese bioloogilised liigid.

Kiviaja alguseks loetakse tavaliselt hetke, mil inimese tehnika ületas šimpansi oma.

Kiviaja kronoloogilised piirid ei ole üheselt kindlaks määratud. Nad on vaieldavad ja sõltuvad piirkonnast, millega on tegemist. Üldiselt siiski arvatakse, et kiviaeg algas 2 kuni 5 miljonit aastat tagasi.

Kiviajale järgnes pronksiaeg, mille vältel said tavaliseks pronksist tööriistad. Üleminek pronksiajale leidis aset 6000 kuni 2500 eKr.

Termin "kiviaeg" pärineb kolme perioodi süsteemist. Tänapäeval jaotatakse kiviaeg paleoliitikumiks ehk vanemaks kiviajaks, mesoliitikumiks ehk keskmiseks kiviajaks ja neoliitikumiks ehk nooremaks kiviajaks. Nendel on omakorda alajaotused. Kiviaja alajaotuste kronoloogia on piirkonniti erinev.

Perioodid maailmas
------------------

### Paleoliitikum

  

Paleoliitikum ehk vanem kiviaeg algas umbes 2,4 miljonit aastat tagasi, kui ilmusid esimesed kindla funktsiooniga
kivist tööriistad, mis valmistati kildude maharaiumise teel. Tööriistade valmistajateks olid
inimlased *Homo rudolfensis* ja *Homo habilis*.

### Mesoliitikum

Mesoliitikum ehk keskmine kiviaeg algas koos Maa kliima tunduva soojenemisega pärast viimast
jääaega üle 12 000 aasta tagasi. Mesoliitikumile on iseloomulikud kivitööriistade kõrge kultuur
(nende vorm oli põhijoontes samasugune nagu praegustel tööriistadel) ning kalapüügi areng.
Mõned uurijad paigutavad mesoliitikumi paleoliitikumi koosseisu.

### Neoliitikum

Neoliitikumi ehk uuema kiviaja tunnuseks peetakse tavaliselt põlluharimise ja karjakasvatuse
arengut, mis algas üle 12 000 aasta tagasi Lähis-Idas (neoliitiline revolutsioon).
Lähis-Idas, Egiptuses, Hiinas ja Induse jõe orus hakkasid moodustuma ka
esimesed riigid.

Perioodid Kesk-Euroopas
-----------------------

Paleoliitikum kestis Kesk-Euroopas ajavahemikus 600 000 kuni 10 000 aastat eKr. Tegeldi küttimise ja korilusega.

Mesoliitikum jääb ajavahemikku 10 000 kuni 5000 eKr. Kütid-korilased kasutasid rafineeritud tööriistu, näiteks vibu ja noolt. Arenes kalapüük.

Neoliitikum jääb ajavahemikku 5000 kuni 1800 eKr. Tegeldi põlluharimise ja karjakasvatusega.

Neoliitikumi sisse arvatakse ka vaseaeg eneoliitikum.

Perioodid Eestis
----------------

 *Pikemalt artiklis  Eesti kiviaeg*
Mesoliitikum kestis Eestis Valter Langi ja Aivar Kriiska järgi 9000 kuni 4900 eKr ja
neoliitikum 4900 kuni 1800 eKr.

Eesti kiviaja uurijaid on Aivar Kriiska.

Kiviaja lõpp
------------

Tavaliselt arvatakse, et Lähis-Idas ja Kagu-Aasias lõppes umbes 6000 eKr, ülejäänud Aasias ja Aafrikas ning Euroopas umbes 4000 eKr.   

Ameerika tsivilisatsioonid jäid kiviaja tasemele kuni ajani 2500 eKr.

Tehnika
-------

Relvade, tööriistade ja muude esemete valmistamiseks osati kiviajal kasutada põhiliselt kivi, puitu, loomaluid, nahka ja savi. See aga ei tähenda, et kiviaja kultuurid oleksid olnud primitiivsed. Kiviajal leiutati näiteks

* tööriistade sihipärane töötlemine ja täiustamine
* rõivastus ja kokakunst
* riik ja õigus
* muusika ja kujutav kunst
* küttimine, kalapüük, põlluharimine, karjakasvatus ja niisutus
* arhitektuur ja matemaatika
* keel, kiri ja kool
* esivanemate kultus ja rahvausund
* paadi- ja laevaehitus ning meresõit

Vaata ka
--------

* Lõuna-Aasia kiviaeg
* Kunda kultuur
* Megaliit

Kirjandus
---------

* Valter Lang, Aivar Kriiska. Eesti esiajaloo periodiseering ja kronoloogia. – Eesti Arheoloogia Ajakiri, 2001, 5, 2, lk 83–109.

Välislingid
-----------

* Põhjalikult kiviajast, eriti paleoliitikumist paleoliitilise taide taustana

Ajalooperioodid

|  |  |
| --- | --- |
| **Esiaeg**: | kiviaeg · pronksiaeg · rauaaeg |
| **Ajalooline aeg**: | vanaaeg · keskaeg · uusaeg · uusim aeg |